b'\n_START_ARTICLE_\nOmejidi\n_START_SECTION_\nOsnivanje dinastije\n_START_PARAGRAPH_\nNakon smrti kalifa Alije na vlast je do\xc5\xa1ao Muavija, sin Ebu-Sufijana i Hinde, zakletih neprijatelja islama sve do osvajanja Meke kada su i sami prihvatili ovu vjeru. Prvi je islamski vladar od kojeg se ra\xc4\x8duna dinastija. Do\xc5\xa1ao je na vlast prihvativ\xc5\xa1i se kalifata kojeg je preuzeo poslije atentata na kalifa Aliju. Kalifat zavr\xc5\xa1ava smr\xc4\x87u kalifa, a Muavija je pred kraj svog \xc5\xbeivota odlu\xc4\x8dio na svoje mjesto postaviti sina Jezida. Obi\xc4\x8daj je bio kalifa birati na \xc5\xa1uri, skupu plemenskih predstavnika koji su svojim glasanjem donosili sve va\xc5\xbenije odluke. Muavija nije ukinuo taj obi\xc4\x8daj ali je na razne na\xc4\x8dine nagovorio i/ili podmitio plemenske vo\xc4\x91e da glasuju za njegovog sina. Jezid je prvi kalifa izabran na ovaj na\xc4\x8din. Dinastija Omejida je trajala 90 godina i imala je 14 vladara.\n_START_SECTION_\nZna\xc4\x8daj\n_START_PARAGRAPH_\nOvo doba je zapam\xc4\x87eno po mnogo negativnih i pozitivnih doga\xc4\x91aja. Naziva se i krvavim dobom muslimana, jer se na nepo\xc5\xa1ten na\xc4\x8din dolazilo na vlast. Ve\xc4\x87ina tih kalifa je \xc5\xbeivjela rasipni\xc4\x8dki, \xc5\xa1to je tako\xc4\x91er protiv islamskih na\xc4\x8dela i prakse dotada\xc5\xa1njih kalifa._NEWLINE_Teritorijalno, islamsko carstvo se zna\xc4\x8dajno pro\xc5\xa1irilo. Osvojeni su i dijelovi Europe: \xc5\xa0panjolska i dio Francuske (Lyon i Bordeaux). Sjedi\xc5\xa1te kalifata je premje\xc5\xa1teno iz Medine u Damask. \xc5\xa0irili su arapsku kulturu na svim podru\xc4\x8djima novog islamskog carstva. Uveli su arapski novac i arapski jezik u svim novoosvojenim dr\xc5\xbeavama te gradili d\xc5\xbeamije._NEWLINE_Primjetan je i utjecaj Bizantskog carstva na vladare ovog doba. Ono \xc5\xa1to su preuzeli iz njihove kulture se prvenstveno vidi u uvo\xc4\x91enju osobne garde, obavje\xc5\xa1tajne slu\xc5\xbebe i stroge vojne dr\xc5\xbeave. Izgradili su flotu. Organizaciju dr\xc5\xbeave su zasnovali na bizantskim principima. Osnovali su prvu po\xc5\xa1tu na ovim podru\xc4\x8djima. Uveli su i sudstvo, ali jedino njihova presuda je bila va\xc5\xbee\xc4\x87a i kona\xc4\x8dna.\n_START_SECTION_\nPovijest vladavine\n_START_PARAGRAPH_\nVladavina Omejida je zavr\xc5\xa1ila dolaskom Abasida na vlast koji su tada odlu\xc4\x8dili smaknuti sve iz dinastije Omejida. Pre\xc5\xbeivio je samo Abdurahman I. sa svojim trinaestogodi\xc5\xa1njim bratom. Njih dvojica i njihov oslobo\xc4\x91eni rob Bedr su pet godina lutali po islamskom carstvu, dok nisu zavr\xc5\xa1ili na udaljenom \xc5\xa1panjolskom kraju carstva. Ni muslimani ovog podneblja nisu bili zainteresirani za abasidsku vlast, niti su ih Abasidi na to prisiljavali, \xc5\xa1to je Abdurahman I. iskoristio. Poslao je Bedra da govori o uspostavi omejidske vlasti, \xc5\xa1to su \xc5\xa0panjolci i prihvatili. Pod upravom Abasida ostao je Arapski poluotok, Perzija, Irak, Sirija, Egipat i Sjeverna Afrika, a pod vla\xc5\xa1\xc4\x87u Omejida bio je Pirinejski poluotok kojim su vladali od 756. do 1031. godine, a vlast nad i jednim dijelom muslimani su potpuno izgubili tek 1492._NEWLINE_Prijestolnica Omejidskog carstva u \xc5\xa0panjolskoj bila je Cordoba. U ovo vrijeme Cordoba je zna\xc4\x8dajno napredovala, ali ubrzo je do\xc5\xa1lo do nemira. Kr\xc5\xa1\xc4\x87ani koji su imali pravo udru\xc5\xbeivanja i \xc5\xbeivota u vlastitim zajednicama po\xc4\x8deli su zahtijevati odvajanje od muslimanskog carstva. S druge strane \xc5\xa0panjolska dolazi na udar kri\xc5\xbearski ratova i biva pora\xc5\xbeena u jednom od njih (1198. - 1216.) Cordoba je osvojena 1232.. Dio \xc5\xa0panjolske oko Granade je ostao u muslimanskoj vlasti do 1492. Me\xc4\x91utim, prvenstveno zbog borbe za vlast, 1486. po\xc4\x8dinje gra\xc4\x91anski rat. Kralj Ferdinand i kraljica Izabela su opkolili Granadu i tra\xc5\xbeili od muslimana da se predaju zaklev\xc5\xa1i se pri tome da ne\xc4\x87e ru\xc5\xa1iti d\xc5\xbeamije, vakufsku imovinu i po\xc5\xa1tovati obi\xc4\x8daje muslimana. Me\xc4\x91utim ovo se nije ostvarilo, i \xc5\xa0panjolska je ubrzo postala dijelom inkvizicije.'